  Майя Бывальцева Анай капиталысь толэзьлы быдэ коньдон басьтон понна 98 куриськонъёсты кутӥзы Россиысь Пенси фондлэн Удмуртиысь ёзэтаз. Со сярысь ивортэ элькунъя ёзэтлэн пресс-службаез. Анай капиталысь толэзьлы быдэ коньдон басьтыны быгато семьяос, кытын кыкетӥ нылпизы вордскемын яке усыновить каремын 2018-тӥ арын 1-тӥ толшор бере. Валан понна, вань-а семьялэн тыриськонэз басьтыны эрикрадэз, семьялэсь берло 12 толэзь ӵоже басьтэм огъя табышсэ 12-лы люкыны, собере сое семьяын адямилэн лыдызъя люкыны кулэ, кыкетӥ нылпиез но лыдэ басьтыса. Лыдпус 14 сюрс 202 манетлэсь ӧжыт потӥз ке, Пенси фондэ вазиськыны луэ. Семьялэн огъя табышаз пыро уждун, премиос, пенсиос, мерлыко тыронъёс, стипендиос, пӧртэм компенсациос но мукетыз. Пенси фондэ вазиськыку вань со тыронъёс ужкагазъёсын юнматэмын луыны кулэ, Пенси фондысь басьтэм тыронъёслы сяна Россиысь Пенси фондлэн Удмуртиысь ёзэтэзлэн пресс-службаезТабышез чотаку лыдэ уг басьтӥсько шимучырен валче федерал коньдэтысь басьтэм коньдонэн юрттэт, банкысь депозитъёс чотын табыш но ваньбурез аренда сётэмлэсь вуэм коньдон. Нылпи быдэсак кун чотын улэ ке, семьялэн табышез сярысь шонертэм ивортон сётэмын ке, озьы ик адямилэн анай-атай луыны эрикрадэз таламын ке, анай капиталысь толэзьлы быдэ тыриськись коньдонэз узсётэ. Толэзьлы быдэ коньдон басьтон понна куриськонэз кыкетӥ нылпилы 1 но ӝыны арес тырмытозь котькыӵе вакытэ сётыны луэ. Нырысетӥ куать толэзьёсы вазиськоно ке, тыронъёсты нылпи вордскем нуналысен сётозы, ортчем толэзьёс понна но. Нош куать толэзь ортчыса вазиськоно ке, куриськон сётэм нуналысен коньдон тырозы. Уксёез анайлэн банкысь счётаз висъяло. Анай капиталысь коньдонэз басьтон понна куриськонэз Пенси фондлэн калыкез ужась ёзэсаз яке МФЦ пыр сётыны луэ. Тыронлэн быдӟалаез котькуд улосвылын пӧртэм луыны быгатэ, со азьвылаз арын кыкетӥ кварталын нылпилы толэзьлы тырмымон тужгес пичи коньдонлэн быдӟалаеныз герӟаськемын. Семья 2018-тӥ арын вазиське ке, Удмуртиын со 8 сюрс 964 манет луоз. Толэзьлы быдэ коньдон тыриське нылпилы одӥг, но ӝыны арес тырмытозь. Но одӥг ар ӵоже коньдонэз басьтэм бере, куриськон выльысь сётыны кулэ. Анай капиталысь коньдон быре, семья улон интызэ воштэ яке нылпилы одӥг но ӝыны арес тырме ке, тыронъёсты дугдыто. Озьы ик тыронъёсты уретыны но коньдонэз анай капитал сярысь федерал катэн чаклам мукет ӧръёсы сётыны луэ. Тодэ вайытом, 2018-тӥ арын сое улон интыез умоятонлы, нылпиосты дышетонлы, анайлэн вуоно пенсиезлы, сӧсыр пиналъёсты эмъян программаен чаклам ужрадъёслы. Тегъёс: Мерлык Ижкар нылпиос Удмуртия анайкапитал семья Пенсифонд коньдон  